
R E F E R A T   D E   A P R O B A R E 
	privind participarea  Municipiului  Brad la “Programul Național de Redresare și Reziliență, Componenta C15 – EDUCATIE  in cadrul apelului de proiecte PNRR/2022/C15/MEDU/I9./I11./I13./I14./”Dotarea cu mobilier, materiale didactice și echipamente digitale a unităților de învățământ preuniversitar și a unităților conexe” și a cheltuielilor legate de proiectul cu titlul „Dotare cu mobilier, materiale didactice si echipamente digitale a unitatilor de invatamant preuniversitar din Municipiul Brad”

	 
Planul Național de Redresare și Reziliență al României (PNRR) este documentul strategic al României care fundamentează prioritățile de reformă și domeniile de investiții pentru aplicarea Mecanismului de redresare și reziliență - MRR la nivel național. Sursa de finanțare este reprezentată de fondurile alocate pentru România în cadrul Mecanismului de redresare și reziliență, aprobat prin Regulamentul (UE) 2021/241 al Parlamentului European și al Consiliului. Scopul final al PNRR este să accelereze implementarea reformelor sustenabile și a investițiilor publice conexe, respectiv asigurarea ameliorării stării economiei naționale după criza generată de COVID-19, creșterea economică și crearea de locuri de muncă necesare pentru incluziunea forței de muncă, sprijinirea tranziției verzi și a celei digitale pentru promovarea creșterii durabile. 
În vederea accesării surselor de finanțare din Planul Național de Redresare și Reziliență (PNRR) - COMPONENTA C15 – EDUCATIE  in cadrul apelului de proiecte cu titlul ”Dotarea cu mobilier, materiale didactice si echipamente digitale a unitatilor de invatamant preuniversitar si a unitatilor conexe”, Municipiul Brad a identificat proiecte prioritare cu impact favorabil asupra dezvoltării educaționale și sociale durabile și echilibrate a comunității brădene. 
Astfel, prin proiectul „Dotare cu mobilier, materiale didactice si echipamente digitale a unitatilor de invatamant preuniversitar din Municipiul Brad” se urmărește ridicarea nivelului scolar si profesional al elevilor din din unitatile de invatamant preuniversitar apartinand UAT Municipiul Brad si dezvoltarea competentelor in domeniul profesional si tehnic centrate pe nevoile elevilor si aliniate la nevoile pietei muncii prin modernizarea infrastructurii educationale a unitatilor de invatamant preuniversitar, respectiv modernizarea si dotarea a 65 sali de clasa inclusiv cu echipament digital, prin dotarea unui laborator de informatica si infiintarea a inca 3 laboratoare de informatica,  dotarea a 2 laboratoare de stiinte (2 laboratoare chimie) si infiintarea a  2 laboratoare multidisciplinare,  dotarea a 3 sali de sport si infiintarea uneia la gradinita, dotarea a 1 cabinet engleza si infiintarea a 2 cabinete scolare(1 cabinet muzica, 1 cabinet robotica), dotarea a 3 cabinete de psihopedagogie si infiintarea a 1 cabinet de psihopedagogie.
Valoarea eligibilă a proiectului este de 4.813.534,054 lei (inclusiv TVA), calculată în conformitate cu prevederile ghidului.
Valoarea neeligibilă este de 4.183,74 lei (inclusiv TVA).
În contextul celor de mai sus am inițiat prezentul proiect de hotărâre prin care am propus aprobarea participării  Municipiului  Brad la “Programul Național de Redresare și Reziliență, Componenta C15 – EDUCATIE  in cadrul apelului de proiecte PNRR/2022/C15/MEDU/I9./I11./I13./I14./”Dotarea cu mobilier, materiale didactice și echipamente digitale a unităților de învățământ preuniversitar și a unităților conexe” și a cheltuielilor legate de proiectul cu titlul „Dotare cu mobilier, materiale didactice si echipamente digitale a unitatilor de invatamant preuniversitar din Municipiul Brad” și-l supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile  a)  art.138 alin. (1) și alin. (4) din Constituția României, republicată, ale art. 3 și art. 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997, ale  art. 7 alin. (2) din Codul civil al României, adoptat prin Legea nr. 287/2009, republicată, cu modificările și completările ulterioare; ale art. 139 alin. 3 coroborat cu art. 5 lit. cc) din O.U.G. nr. 57/2019 privind Codul administrativ, cu modificările și completările ulterioare, ale art. 129 alin (1), alin. (2)  lit. e),  alin (9) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată;

